**מדור חוסן והכוונת אוכלוסייה משטרת ישראל "נגיף הקורונה" מידע והכוונה לציבור**

**מחלקת חירום/אגף המבצעים**

**05 אפריל 2020 נוסח מס' -3**



**אוגדן שאלות ותשובות מ"י לאוכלוסייה – עבור המוקדים ופנקס הכיס לשוטר 05/04/2020**

**הנחיות ודגשי מב"צ להתמודדות עם מגפת הקורונה – לפי הנחיות מב"צ (מס' : 12-16)**

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **התקהלויות**  **של שני אנשים או יותר** | 1. **התקהלות - אין לקיים באולם, בבית תפילה ובמרחב הציבורי כל התקהלות של שני אנשים או יותר** (למעט אנשים הגרים באותו מקום, בני אותו תא משפחתי או יחידים השוהים יחד במקום מגורים אחד). 2. **הפגנה** - ניתן לקיים. בתנאי שתיערך בקבוצות של עד 10 אנשים, תוך שמירת מרחק של 2 מטרים לפחות בין אדם לאדם, ככל הניתן. 3. **לוויה** - ניתן לערוך במקום פתוח בלבד, בהשתתפות של 20 איש לכל היותר, בהקפדה על שמירת מרחק של 2 מטרים בין אדם לאדם. 4. **ברית מילה** - ניתן לערוך בהשתתפות 10 אנשים לכל היותר (במקום פתוח / סגור), בהקפדה על שמירת מרחק של 2 מטרים בין אדם לאדם. 5. **תפילה**: 6. בטווח 100 מטרים מבית המגורים – ניתן להתפלל לבד, בבית הכנסת או במרחב הציבורי. 7. מעבר לטווח של 100 מ' מבית המגורים – אין לצאת לתפילה. 8. תפילה בקבוצות אפשרית רק באישור פרטני של רב הכותל או השר לענייני דתות. 9. **ויסות הפעילות במקומות שפתיחתם לציבור מותרת**: במקום למכירת מזון, בית מרקחת, חנות אופטיקה, מעבדה לתיקון מוצרי תקשורת או מחשבים, חנות שעיקר עיסוקה מכירת מוצרי היגיינה, על מפעיל המקום להקפיד: 10. על שמירת מרחק של 2 מטרים לפחות, לרבות בתורים. 11. למנוע צפיפות אנשים, כולל ויסות המבקרים – בכל עת לא ישהו בתוך החנות לקוחות ביחס של יותר מ-4 לקוחות לכל קופה רושמת פעילה. | הנחיות מב"צ ויועמ"ש |
| **מתי כן ניתן לצאת למרחב הציבורי?** | **לא ניתן יהיה לצאת ממקום מגורים או ממקום שהייה קבוע למרחב הציבורי**,  **אלא לאחת מהפעולות או המטרות הבאות**:   1. הגעה של עובד למקום עבודה וחזרה, ובכלל זה הגעה לביצוע עבודות תחזוקה חיוניות ותיקונים דחופים (בהתאם לדין) והסעה של עובד למקום העבודה (עד 2 נוסעים ברכב), מותר על פי התקנות. 2. הצטיידות במזון, תרופות, מוצרים חיוניים וקבלת שירותים חיוניים. 3. קבלת שירות רפואי. 4. תרומת דם. 5. הליך משפטי. 6. הפגנה. 7. הגעה לכנסת. 8. טיפול במסגרות רווחה. 9. יציאה ממקום מגורים של יחיד או של אנשים הגרים באותו מקום לזמן קצר ובמרחק של עד 100 מטרים ממקום המגורים. 10. **יציאה, להלוויה, או לברית, ויציאת אישה לטבילה במקווה נשים בלבד (ביום או בלילה):** 11. מקווה נשים - אם הטובלת תיאמה מראש את מועד הגעתה והמקווה פועל בכפוף לדין. 12. לוויה תערך רק במקום פתוח ובמגבלת 20 אנשים. 13. ברית מילה תערך בהשתתפות עד 10 אנשים. 14. יציאה לתפילה של אדם שקיבל אישור לכך מרב הכותל או מהשר לשירותי דת (הרשימות יועברו מראש למשטרה). מגבלת 10 אנשים. 15. סיוע רפואי לאדם אחר או סיוע לאדם עם קושי או מצוקה הדורשים סיוע. 16. פעילות חינוך מיוחדת לפי סעיפים 4 ו 5 לצו בריאות העם (הגבלת פעילות במוסדות חינוך). 17. העברה של קטין שהוריו חיים בנפרד מבית הורה אחד לשני. 18. העברה של קטין שההורה האחראי עליו נדרש לצאת לצורך חיוני (לפי הפירוט בתקנה) ואין במקום המגורים אחראי שניתן להשאיר את הקטין בהשגחתו. 19. **על חברי הכנסת אין מגבלה.** | הנחיות מב"צ |
| **אין חובה שהקניות ייערכו באזור המגורים** | אדם רשאי לצאת מביתו לצורך **הצטיידות בכל מקום** - אין חובה שהקניות ייערכו באזור המגורים. | הנחיות מב"צ |
| **טסט במכון רישוי** | יציאה מהבית לצורך טסט לרכב במכון רישוי - שירות חיוני, מותרת. | הנחיות מב"צ |
| **כללי שהייה במרחב הציבורי** | 1. שמירת מרחק 2 מ' בין אדם לאדם, למעט הגרים יחד. 2. בנסיעה ברכב פרטי - עד 2 נוסעים ברכב (כולל הנהג). למעט אם יש צורך חיוני, או שהנסיעה היא למטרת טיפול רווחה, פעילות חינוך מיוחדת, העברת קטינים בין הורים או העברת קטין כשהורה נדרש לצאת לצורך חיוני. | הנחיות מב"צ |
| **מקומות בהם קיים איסור על שהייה** | 1. **גן ציבורי** - אלא אם המקום נמצא במרחק 100 מטר ממקום המגורים ורק עם אנשים הגרים באותו מקום ולזמן קצר. 2. **חוף ים** - אלא אם המקום נמצא במרחק 100 מטר ממקום המגורים ורק עם אנשים הגרים באותו מקום ולזמן קצר. 3. **גן שעשועים**. 4. אסור ל**התפלל** במרחק של יותר מ- 100 מטרים מבית המגורים, בטווח 100 המטרים מהבית מותר להתפלל לבד, (למעט אם ניתן אישור על ידי רב הכותל או השר לענייני דת**)** 5. אסור להשתתף **בחתונה** במרחב הציבורי, לרבות כאורח. | הנחיות מב"צ |
| **הגבלות בפעילות העסקית- רשימת עסקים/ מקומות שהפעלתם אסורה והשהיה בהם אסורה** | 1. קניון. 2. כל חנות (למעט החנויות שהותרו ברשימה למטה) - אלא בשירות משלוחים 3. דיסקוטק, בר, פאב, אולם אירועים, מכון כושר, בריכת שחיה, פארק מים, גן חיות, ספארי, פינת חי, בית מרחץ, בית קולנוע, תאטרון, ספריה, מוזיאון, מוסד תרבות אחר, פארק שעשועים, לונה פארק, גני שעשועים, מתקני שעשועים, עסק לטיפול לא רפואי בגוף האדם, טיפולי רפואה אלטרנטיבית, מקום לעריכת מופעים וירידים, כלי שיט ציבורי, רכבל, שמורת טבע, גן לאומי, אתר מורשת, מקום שיש בו אטרקציות תיירותיות. 4. שוק קמעונאי (פתוח לציבור הרחב) ודוכן בשוק ודוכן לממכר מזון. 5. מעבדת תיקונים (שאינן לתיקון מוצרי תקשורת ומחשבים, כגון: מכשירים ביתיים) אסורות לפתיחה לצורך קבלת קהל, אלא בשירות משלוחים בלבד. | הנחיות מב"צ |
| **רשימת העסקים/המקומות שהפעלתם מותרת**  **בשירות משלוחים בלבד.** | **בשירות לבית המגורים, המשלוח יונח בפתח בית המגורים:**   1. בית אוכל, בית אוכל בבית מלון. 2. חנות שעיקר עיסוקה במכירת מוצרי היגיינה - (בין בקניון ובין מחוץ לקניון). 3. חנות למוצרי תקשורת ושירותי תקשורת. 4. חנות לאביזרים רפואיים. 5. חנות במבנה סגור בשוק. 6. כל מעבדה או מעבדת תיקונים | הנחיות מב"צ |
| **עסקים הפתוחים לציבור בכפוף לכללים** | **בכפוף לכללים הבאים:**  **המחזיק/המפעיל ידאג למרחק 2 מטרים, לרבות בתור, בין השוהים בחנות.**  **סימון מקומות עמידה באזור הקופות הרושמות ובאזור התור, במרחק 2 מ' אחד מהשני.**  **מניעת צפיפות, ויסות כניסת המבקרים - עד 4 לקוחות לכל קופה רושמת פעילה בכל עת:**   1. מקום למכירת מזון. 2. בית מרקחת. 3. חנות אופטיקה. 4. חנות שעיקר עיסוקה מכירת מוצרי היגיינה. 5. שוק סיטונאי (למכירה לא ליחידים). 6. מעבדה לתיקון-מוצרי תקשורת ומחשבים. 7. החנויות בסעיפים א) עד ד) הנמצאות בשוק קמעונאי בתוך חנות סגורה. | הנחיות מב"צ |
| **סמכויות השוטר** | 1. להורות לכל אדם לפעול בהתאם להוראות התקנות**.** 2. להורות לאדם להימצא במקום מגוריו או במקום אחר בו הוא נדרש לשהות לפי התקנות. 3. להורות על הפסקת פעילות המנוגדת לתקנות. 4. למנוע כניסה של אדם למקום, אם כניסתו לא נועדה לאחת המטרות/הפעולות בתקנה 2 (ראה למעלה -רשימת היציאות המותרות) או אם יש בכניסתו של האדם כדי להפר את הכללים הרשומים בסעיף לעיל. | הנחיות מב"צ |
| **מקרים פרטניים ייחודיים (תוספת למקרים שהוצגו בהנחיית מב"צ מס' 12, סעיף 2)** | 1. מעבר ממקום שהייה קבוע אחד למקום שהייה קבוע אחר לתקופה של לפחות שבועיים (לרבות מעבר דירה, מעבר למקום בו יבוצע הבידוד וכו') - מותר. 2. חלוקת עיתונים ע"י עובד עיתון העומד במרחב הציבורי ליד עמדת עיתונים ומציע לאנשים עיתון – מותרת. 3. שיעורי נהיגה - אסורים (אסור לתלמיד להשתתף). 4. הסעות עובדים באמצעות רכב פרטי / במונית - עד 3 נוסעים ברכב (נהג ושני נוסעים). 5. נסיעת עובדים באוטובוס או הסעה - אין הגבלה על מספר הנוסעים, אך יש לוודא כי אין שני נוסעים היושבים בצמידות (יישב נוסע אחד בלבד בכל אחד משני צידי המעבר בכל אחד מהספסלים). במושבים הפונים אחד אל השני (4 מושבים) יישב אדם אחד בכל רביעייה. | הנחיות מב"צ |
| **לא ניתן למנוע כניסה לישוב שאינם תושביו** | ישוב הסוגר את שעריו בפני אנשים שאינם תושביו, אשר מבקשים להיכנס אליו לצרכים שונים (ובהם גם שהייה בצימר לתקופת הבידוד) - לא ניתן למנוע כניסה ליישובים אלה. | הנחיות מב"צ |
| **בידוק אישורי מעבר - ריענון הנחיה** | תקנות שעת חירום להגבלת תנועת הציבור במדינה, מתירות בשלב זה יציאה לעבודה, גם אם בהיקף מוגבל (עד 15% ממצבת העובדים או עד 10 אנשים, הגבוה מבניהם).  אי לכך, לא חולקו תעודות מעבר לעובדים חיוניים ועל כן אין לאכוף הגבלה זו **ואין לדרוש מאזרחים להציג תעודות מעבר / תעודות עובד מכל סוג כלשהו**. | הנחיות מב"צ |

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **מה הם המקומות שלא נאסרה הפעלתם?** | **כל מקום ועסק שלא נאסרה הפעלתו -** **יכול להמשיך לפעול:**  מוסכים, אתרי עבודה, מאפיות/ פיצוציות/ איטליז /מכולת שכונתית/ חנות מזון אורגני/חנות מזון לחיות/חנות למכירת משקאות (אלכוהול ו/או שתיה קלה) חנות נוחות בתחנת דלק- מהוות חנות למכירת מזון, רשאיות לפתוח במגבלות "חנות".  תוך מגבלת חנות – 4 לקוחות לכל קופה רושמת, מרחק 2 מטרים בין אנשים, סימון מקומות עמידה ופעולה לוויסות אנשים .  הפרת המרווחים בין האנשים אינה מוגדרת עבירה ולכן לא ניתן להשית קנס, אך ניתן לתת הוראות ולהורות לבעל המקום לרווח את המקום. שוטר רשאי למנוע כניסת אזרחים לאותו מקום ו/או לסייע בוויסות כניסת האנשים לעסק ). | אג"מ/יועמ"ש |
| **בתי אוכל/ מסעדות/ בתי קפה, חדרי אוכל בבתי מלון** | רשאים לבצע משלוחים בלבד ,  ולא רשאים למכור לצורך איסוף על ידי הלקוח. | אג"מ/יועמ"ש |
| **שווקים קמעונאיים** | הדוכנים ייסגרו, חנויות סגורות הנמצאות בשוק, פרט לחנויות למכירת מזון, בית מרקחת, חנות שעיסוקה מכירת מוצרי היגיינה, מכון אופטיקה- יישארו פתוחות, במגבלת משרד הבריאות לעניין מרחק וצפיפות. | אג"מ/יועמ"ש |
| **שווקים סיטונאיים** | שווקים סיטונאיים- יישארו פתוחים, בכפוף להנחיות משרד הבריאות לעניין מרחק וצפיפות | אג"מ/יועמ"ש |
| **חנויות חומרי ניקוי** | חנויות למכירת חומרי ניקוי (עיקר עיסוקה מוצרי היגיינה) תישאר פתוחה במגבלות. | אג"מ/יועמ"ש |
| **מקום בו ניתן טיפול רפואי** | מהווה צורך חיוני, כולל: רופא שיניים, אח או אחות, מיילדת, פסיכולוג, מרפא בעיסוק, פיזיוטרפיסט, קלינאי תקשורת, תזונאי- דיאטן, קרימנולוג קליני, פודיאטר, מנתח, כירופרקט.  למעט טיפולים אלטרנטיביים, לדוגמא :דיקור סיני שיאצו. | אג"מ/יועמ"ש |
| **חנות סלולר/מרכז שירות תקשורת** | פלאפון, הוט, סלקום, פרטנר, בז"ק וכו'- כחנות, תיסגר.  רשאית לעשות משלוחים של מוצרי תקשורת.  אם כוללת מעבדת תיקונים- רשאית להישאר פתוחה. | אג"מ/יועמ"ש |
| **נגריה** | כחנות, תיסגר.  נגריה שהיא מקום עבודה לייצור רהיטים – תמשיך לעבוד. | אג"מ/יועמ"ש |
| **חנות מוצרי חשמל/ חומרי בניין** | כחנויות – סגורות.  רשאיות לעשות משלוחים של מוצרים חיוניים לתחזוקת הבית). | אג"מ/יועמ"ש |
| **מוסך** | מקום עבודה, יישאר פתוח.  אזרח יגיע ככל שעולה הצורך בקבלת שירות חיוני. | אג"מ/יועמ"ש |
| **שטיפת רכבים** | רשאי לפעול, אך אדם לא רשאי לצאת מביתו לצורך שטיפת הרכב. | אג"מ/יועמ"ש |
| **צ'יינג'- חנוית להחלפת כספים** | סגור, נחשבים חנויות ולכן אסור להפעילם. | אג"מ/יועמ"ש |
| **מכבסה** | לא נאסרה הפעלתה, ניתן לבצע משלוחים, ללא קבלת קהל. | אג"מ/יועמ"ש |
| **סניף דואר** | לא נאסרה הפעלתו, בכפוף להנחיות משרד הבריאות לעניין שמירת מרחק וצפיפות. | אג"מ/יועמ"ש |
| **אתרי בניה** | מקום עבודה, נוכחות של עשרה עובדים ומעלה- פתוח בכפוף לאיסור התקהלות. | אג"מ/יועמ"ש |
| **הפגנה** | מהווה הצדק ליציאה מהבית, מותרת בהגבלה של 10 איש – ניתנו הנחיות לשטח. | אג"מ/יועמ"ש |
| **הלוויה**  **בר מצווה/ אזכרה** | **הלוויה**: במקום פתוח בלבד,  מגבלה עד 20 איש, תוך שמירה על כללי מרחק 2 מטרים בין אדם לאדם.  **ברית מילה**: תיערך בהשתתפות של עד 10 אנשים תוך שמירת על כללי מרחק 2 מטרים בין אדם לאדם.  יציאה **לבר מצווה, חתונה או אזכרה**- אינה צורך חיוני -אסור. | אג"מ/יועמ"ש |
| **חתונה או תפילה במרחב הציבורי** | **לפי תקנות לשעת חירום (התש"פ 2020)**  **לא יעשה אדם במרחב הציבורי אחד מאלה:**   * **יתפלל יחד עם אדם נוסף או יותר** * **ישתתף בחתונה, לרבות כאורח.**   **חריגים:**  רב הכותל רשאי לאשר תפילה בשטח פתוח בכותל המערבי לעשרה אנשים קבועים, ככל האפשר הגרים בקרבת מקום, במועדים ובתנאים שאישר בהסכמת שר הבריאות. (שמות האנשים שאישר יועברו למ"י מבעוד מועד, ואת המועדים).  השר לענייני דתות, רשאי לאשר לאדם להתפלל בשטח פתוח במניין קבוע של עשרה אנשים קבועים לצורך צילום התפילה ושידורה לציבור הרחב, ובלבד שאישור כאמור יינתן ל- 5 מניינים לכל היותר, שמות ומועדים יועברו למשטרת ישראל מבעוד מועד | תקנות לשע"ח |
| **הופעות יזומות ע"י הרשות** | מותר, נסיעה לצרכי רווחה' פעילות חינוכית, במגבלות 2 אנשים ברכב. | אג"מ/יועמ"ש |
| **נסיעה ברכב** | נסיעה ברכב מעל 2 אנשים ברכב אפשרית לצורך חיוני.  בכלל זה נסיעה לצרכים הבאים: טיפול במסגרת רווחה, יציאה לפעילות חינוכית שהותרה כחריג, העברת קטין מהורה להורה והעברת קטין לצורך השגחה עליו כשההורה יוצא לצורך חיוני.  שימו לב- שנסיעה בניגוד להוראות אלה אינה עבירה, ניתן לתת הוראות. | אג"מ/יועמ"ש |
| **הסעת אנשים לעבודה** | סוכם עם משרד הבריאות שאדם רשאי לצאת מביתו על מנת להסיע אחר לעבודה ,(יש לפעול על פי הנחיית משרד הבריאות לנסיעה ברכב).  חיילים לעניין זה נחשבים עובדים. | אג"מ/יועמ"ש |
| **התקהלויות** | התקהלות של שני אנשים ומעלה נחשבת התקהלות אסורה ושוטר רשאי להורות על פיזורה.  סירוב לפיזור – יגרור הטלת קנס. | אג"מ/יועמ"ש |
| **משרד חברת ביטוח** | מותר בפתיחה | אג"מ/יועמ"ש |
| **חנות מחשבים** | אסורה בפתיחה | אג"מ/יועמ"ש |
| **חנות לתשמישי קדושה** | אסורה בפתיחה | אג"מ/יועמ"ש |
| **עסק למיזוג אויר** | אם חנות- אסור בפתיחה | אג"מ/יועמ"ש |
| **חנות כלים ח.פ** | אסור בפתיחה | אג"מ/יועמ"ש |
| **מכון אופטיקה** | מותר בפתיחה | אג"מ/יועמ"ש |
| **בתי מרקחת, פארמים, חנויות למוצרי היגיינה** | מותר בפתיחה | אג"מ/יועמ"ש |
| **שיעורי נהיגה** | שיעורי נהיגה אסורים (אסור לתלמיד להשתתף) | אג"מ/יועמ"ש |
| **משלוחים** | משרד הבריאות הבהיר כי כל חנות רשאית לבצע מתוכה משלוחים, כל זמן שאינה פתוחה לציבור. | אג"מ/יועמ"ש |
| **חנות למזון חיות** | חנויות למזון לחיות - נחשבות חנויות מזון. | אג"מ/יועמ"ש |
| **הוצאת כסף מכספומט** | הוצאת כסף ממכשיר כספומט / הליכה לבנק לצורך משיכת קצבאות - נחשבות קבלת שירות חיוני ועל כן מותרות.  יש להקפיד על מרחק 2 מטרים מאדם לאדם. | אג"מ/יועמ"ש |
| **מעבר דירה** | מעבר ממקום שהייה קבוע אחד למקום שהייה קבוע אחר (לרבות מעבר דירה, מעבר למקום בו יבוצע הבידוד וכו') - מותר. | אג"מ/יועמ"ש |
| **וטרינרים** | מותר | אג"מ/יועמ"ש |
| **אזכרה**  **עליה לקבר**  **(שבוע, חודש, שנה)** | אינו מוגדר כהלוויה,  אסור | אג"מ'יועמ"ש |

**מענה רישוי ואבטחה מ"י לשאלות ותשובות**

|  |  |  |
| --- | --- | --- |
| **נושא** | **תשובה** | **מקור/המשיב** |
| **שירות גז** | ניתן ואף מומלץ להזמין שירות מכלי גז ועוד שירותים נוספים דרך הטלפון, רק אם חייבים להגיע לסניף אז סניפי הגז פתוחים ומעניקים שירות. | רמ"ד רישוי סנ"צ מאיה וינקלר |
| **תחנות דלק** | לא נאסרה הפעלתו- פתוחים | רמ"ד רישוי סנ"צ מאיה וינקלר |
| **מכוני רישוי** | לא נאסרה הפעלתו- פתוחים | רמ"ד רישוי סנ"צ מאיה וינקלר |
| **תבלינים, פיצוחים, מאפייה, חנות פירות וירקות** | חנות תבלינים חנות פיצוחים, מאפייה , חנות לממכר פירות וירקות- יכולות להיות פתוחות לציבור. | רמ"ד רישוי סנ"צ מאיה וינקלר |
| **מוסך ופנצ'רייה** | לא נאסרה הפעלתם- פתוחים | רמ"ד רישוי סנ"צ מאיה וינקלר |
| **רשתות שמבצעות משלוחים** | דוגמאות למקומות שיכולים לבצע משלוחים: חומרי בניין, הום סנטר, אייס, טמבור, מסעדה, חנות בגדים, צעצועים, מחשבים וטלפונים ניידים, מוצרי חשמל, תאורה, רהיטים, ציוד משרדי, חד פעמי, תשמישי קדושה, פלאפל, פיצה, תוספי מזון. | רמ"ד רישוי סנ"צ מאיה וינקלר |
| **השכרה ומכירת רכב** | 1. מקום להשכרת כלי רכב - פתוח 2. מקום למכירת כלי רכב – סגור 3. עסק שמשלב מכירה והשכרת רכבים – יפתח. | רמ"ד רישוי סנ"צ מאיה וינקלר |
| **שטיפת רכב** | שטיפת רכבים – לא נאסרה פתיחתם.  ניתן להפעיל רק בדרך של לקיחת הרכב מהלקוח והשבתו אליו משום שנאסר על הציבור לצאת מהבית לצורך זה. | רמ"ד רישוי סנ"צ מאיה וינקלר |
| **גלידריה** | גלידריה – פתוחה.  ניתן למכור גלידה באריזה סגורה (לא בגביע / כוס). | רמ"ד רישוי סנ"צ מאיה וינקלר |
| **בתי קפה שפועלים כמאפיות** | בתי קפה שפועלים כמאפייה – מותרים בפתיחה. | רמ"ד רישוי סנ"צ מאיה וינקלר |
| **חנות אופניים** | **ניתן להשאיר פתוח לצורך תיקונים (צורך חיוני לחלק מהאזרחים שעושים שימוש באופניים ככלי תחבורה, לדוגמא אופניים חשמליים), עם שלט: "רק תיקונים"** | רמ"ד רישוי סנ"צ מאיה וינקלר |
| **אוטו גלידה** | **סוג של חנות מזון, זו העבודה של בעל הרכב ולא נאסר עליו לעסוק בה, יש להקפיד על נושא התקהלות** | רמ"ד רישוי סנ"צ מאיה וינקלר |
| **אוכל מוכן לשבת , קייטרינג** | **משמשת כחנות מזון, מותר**  **יש להקפיד על מגבלות צפיפות ומרחק** | רמ"ד רישוי סנ"צ מאיה וינקלר |
| **עסק שמתקין דלקנים למשטרה /מד"א** | **נשאר פתוח** | יועמ"ש |
| **עסקים "מעורבים",** | **לדוגמא - תשמישי קדושה+ דואר- רק דואר ייפתח, חנות פלאפונים +מעבדה לתיקון מוצרי תקשורת - מעבדה תישאר פתוחה** | רמ"ד רישוי סנ"צ מאיה וינקלר |

**מענה לשאלות כלליות של אזרחים/שוטרים למוקד -חמ"ל משרד הבריאות נציג מ"י**

|  |  |  |  |
| --- | --- | --- | --- |
| **נושא** | **שאלה** | **תשובה** | **מקור/המשיב** |
| **מיגון כוחות תגבור** | **האם כוחות תגבור ארציים מגיעים ממוגנים או שהמחוז צריך לדאוג להם?** | באחריות כל מחוז, כלכלת כוחות התגבור ואספקת ציוד מיגון בהתאם לצורך | רועי –קמ"ט משולבים |
| **מידע על מספר החולים** | **מה מספר החולים לפי ישובים?** | באתר משרד הבריאות קיימת מפת ישובים ומספר מבודדים | חמ"ל מ. הבריאות |
| **אישור מעבר** | **האם נדרש להוציא אישור מעבר לנסיעה בדרכים לקבוצות שאינן עובדי מדינה כמו מתנדבים, סטודנטים, מלווים של עובדים שמסייעים לעבודה וכו', האם המשטרה תקבל אישור זמני?** | אין צורך להראות אישור בכתב,  אז מה מותר:  להגיע למקום העבודה  להצטייד בתרופות  מזון וקבלת שירות הכרחי,  קבלת שרות רפואי  ליווי אדם שנזקק לשירות רפואי  טיפול במסגרות רווחה | מתוך הנחיות אג"מ (פלייר תקציר הנחיות מס' 3) |
| **פעילות לילדי עובדים** | **פעילויות לילדי עובדים חיוניים- רוצים לעשות בייביסיטר ל-5 ילדים האם אפשרי?** | לא ניתן להפעיל מעונות במסגרת פרטית,  פרט לעובדים חיוניים לפי הנחיות משרד הבריאות בשיבוץ הרשות המקומית. | מכלול בריאות הציבור |
| **ביטול קנסות** | **פניות אזרחים בבקשה לביטול קנסות** | מקבל הדו"ח רשאי להגיש בקשה לביטול או להישפט כפי שמופיע בחלק האחורי של הדו"ח. | מכלול יועמ"ש |
| **פער במערכות לגבי נתון חולה מאומת** | **מה עושים אם יש פער בהזנת חולים מאומתים במערכות המשטרתיות?** | בכל מקרה בו יחידה משטרתית מבקשת לקבל נתונים מאומתים על חשוד כחולה בקורונה יש להסתמך רק על מערכות משרד הבריאות .  הדבר נובע כתוצאה מהשהייה בסנכרון בין המערכות, כך עלול להיווצר מצב של פער זמני בנתונים שמתעדכן לאחר פרק זמן מסוים. | מיכאל בוטרא – מח' חירום |
| **נסיעת 4 עובדים חיוניים ברכב אחד** | **4 עובדות עזר- סיעוד בביה"ח גרות במרחק מביה"ח, ולא הייתה להם הסעה למקום העבודה, נסעו ברכב אחד פרטי, האם למרות שהם עובדים חיוניים יקבלו דוח?** | בתקנות ובהנחיות משרד הבריאות לעניין מספר הנוסעים ברכב אחד, אין החרגה לעובדים חיוניים, אנשי רפואה .  על מקום העבודה לדאוג לעובדיו להסעה.  העובדות רשאיות לנסוע בזוג אך לא יותר ברכב הפרטי למקום העבודה – אלא במקרה של צורך חיוני.  לפיכך במקרה הנ"ל- יקבלו דוח. | גור אשל-  מח' חירום |
| **קנייה בעיר אחרת** | **אדם גר בעיר חולון ורוצה לקנות מזון בירושלים,**  **האם רשאי לנסוע?** | אין התייחסות/הגבלה בצוו לעניין המרחק של חנות המזון ממנה רשאי האזרח לקנות, או לכל צורך חיוני אחר, לפיכך אדם רשאי לרכוש או לקבל שירות (מותר) בכל ישוב שחפצה נפשו. | גור אשל-  מח' חירום |

**מענה לשאלות כלליות של הציבור**

|  |  |  |  |
| --- | --- | --- | --- |
| **נושא** | **שאלה** | **תשובה** | **מקור/המשיב** |
| **סגר כבישים** | **האם בסגר, הכבישים יהיו חסומים, אם כן איזה כבישים (עירונים, בין עירוניים) , ולאיזה פרקי זמן? מי יורשה לנסוע?** | הכול תלוי בהחלטה שתתקבל . | יועמ"ש |
| **הפרת בידוד** | **אני גר בישוב קטן בגליל המערבי ואחד התושבים בשכונה השכיר את הווילה שלו לקבוצת צעירים שאמורים להיות בבידוד ביתי מאזור המרכז, הצעירים מסתובבים חופשי במכולת ובישוב ללא אמצעי הגנה, ומסכנים את התושבים בהדבקה, האם זה חוקי? למי עליי לפנות?** | על אדם השוהה בבידוד מוטלת האחריות לא לצאת מהבית, לשהות בחדר נפרד מאוורר היטב, עם דלת סגורה. יציאה מהחדר תהיה רק לצורך פעילות חיונית והכרחית ולזמן קצר ככל הניתן, תוך כיסוי האף והפה במסכת אף-פה או בבד. במידה וישנם מספק מבודדים באותו משק בית הם יכולים לשהות יחד באותו חדר. במידה וכל בני הבית נדרשים לבידוד, ניתן לשהות בכל חללי הבית.  המשטרה אוכפת הפרת בידוד וניתן לדווח או במוקד 100, או באתר משרד הבריאות או ב \*5400 | מירב שץ |
| **השכרת צימר למבודד בית** | **פנתה אליי משפחה להשכיר את יחידת הדיור/צימר שלי למשך שבועיים אני חושש שמדובר במשפחה נגועה הנדרשת לבידוד בית, האם מותר לי לסרב לקבלם?** | אין איסור על השכרת צימר.  אם השאלה היא האם חל איסור על השכרת צימרים – התשובה היא לא.  אם השאלה היא האם היא חייבת להשכיר – זה לא במגרש המשטרתי.  לעומת זאת, יישוב אינו רשאי לסגור את שעריו מפני אנשים שאינם גרים ביישוב המבקשים להיכנס ליישוב . | יועמ"ש |
| **לידה** | **אשתי בהריון וצריכה ללדת, אני חושש לקחת אותה לבית החולים הסמוך לישוב כי התפרסם ששוכנו בו חולי קורונה, מה עליי לעשות?** | לא בתחום המשטרה.  להפנות למשרד הבריאות. | יועמ"ש |
| **עבודות בנייה** | **האם מותר לעשות עבודת בנייה בעת הזו** | בהחלט מותר ואף אושרה כניסתם של עובדים בענף הבניה שהוגדרו כעובדים חיוניים. ובתנאי מרחק וצפיפות כפי שהנחה משרד הבריאות | מירב שץ |
| **הקמת רעש** | **יש רעש של שיפוצים האם אפשר לפתוח להם אירוע ?** | הטיפול באירועי שגרה ממשיך, וזאת ללא קשר להתמודדות עם נגיף הקורונה. הקמת רעש מאפשרת הזמנת שוטר באמצעות חיוג לקו 100 ובהתאם לחוק. | מירב שץ |
| **סגר** | **האם יש סגר על תושבי השטחים, ויהודה ושומרון? אם כן, אז עד מתי הסגר?** | ישנו סגר שהחל ב 22.3.2020 אולם ישנם מספר אנשים ובעלי תפקידים שאושרו להיכנס וכן תותר כניסה הומניטרית.  כרגע אין צפי עד לפקודה מארגנת. | מירב שץ |

|  |  |  |  |
| --- | --- | --- | --- |
| **נושא** | **שאלה** | **תשובה** | **מקור/המשיב** |
| **בניה ושיפוצים** | **אני גר בבניין רב קומות, בקומה החמישית מתבצעים שיפוצים, ויש פועלים שעולים ויורדים במעלית ובמדרגות, האם זה בסדר שהדייר משפץ בימים אלה כשכל הדיירים סגורים בבניין, ומדוע אנחנו צריכים להיות חשופים להדבקה במעליות ובבניין מהפועלים שהוא מעסיק?** | אכן ניתן לבצע עבודות בניה ושיפוץ, הותרה כניסת פועלי בניין לצורכי בניה ואין ביכולתם לצאת משטחי ישראל.  ובתנאי מרחק וצפיפות כפי שהנחה משרד הבריאות. | מירב שץ |
| **חשש הדבקות** | **מישהו ירק עליי האם אני צריך ללכת להיבדק?** | לא בתחום המשטרה.  להפנות למשרד הבריאות | יועמ"ש |
| **קוסמטיקה** | **האם מותר לקוסמטיקאיות לעבוד, במידה והעסק בבית ועובדת אחד על אחד, משתמשת בכפפות ובמסכת פה?** | מכוני קוסמטיקה - ייסגרו )מקום לטיפול לא רפואי בגוף אדם(. | מירב שץ |
| **מספרות** | **האם מותר להפעיל מספרות ציבוריות וכדומה בהם יש מיעוט לקוחות (פחות מ 10)?** | מספרות – ייסגרו )מקום לטיפול לא רפואי בגוף אדם(. | מירב שץ |
| **מכירת מזון** | **האם מכולת קטנה (שיש בה בדרך כלל פחות מ- 10 אנשים) יכולה להישאר פתוחה?** | רשתות מזון/ חנות - אפשרי בהגבלות של צפיפות (בהתאם להנחיית משרד הבריאות) | יועמ"ש |
| **מספרה** | **האם מותר להפעיל עסק מספרה בבית?** | מספרות – ייסגרו )מקום לטיפול לא רפואי בגוף אדם( | מירב שץ |
| **קנסות לעסק** | **עובד שעובד בחנות שאסור לה לפעול, מי יקבל את הקנס המנהל של החנות, העובד או שניהם?** | בעסקים טעוני רישוי הקנס ניתן על שם בעל הרישיון. | יועמ"ש |
| **מוסכים** | **אני מוגדר כעובד חיוני ומגיע למקום עבודתי ברכבי הפרטי, הרכב מתחמם ומצריך טיפול במוסך, האם שרותי הגרירה קיימים בימים אלה? והאם המוסכים נותנים שירות בימים אלה?** | מוסכים רשאים להמשיך לעבוד בכפוף לאיסור התקהלות ושמירת המרחקים. | יועמ"ש |

|  |  |  |  |
| --- | --- | --- | --- |
| **נושא** | **שאלה** | **תשובה** | **מקור/המשיב** |
| **בייביסיטר** | **הבת שלי רוצה לעשות בייביסיטר לילדי השכנים, האם זה אפשרי, אם כן אז לכמה ילדים, ואם זה בסדר שיגיעו אלינו?** | אין איסור לבצע בייביסיטר בבית . | מירב שץ |
| **אימון כושר פרטי** | **האם למאמן כושר מותר לעשות אימוני כושר אישיים בבית הלקוח?** | אסור,  אימון כושר אינו עיסוק שהוגדר כחיוני. | מירב שץ |
| **טיפול שיניים** | **איפה אפשר לקבל טיפול שיניים במקרה חירום? האם יש רשימת מרפאות?** | מרפאות השיניים רשאיות לתת שירות,  לפנות לחמ"ל משרד הבריאות. | מירב שץ |
| **רכישת ציוד משרדי** | **אני זקוקה לכלי כתיבה, דיו למדפסת, וחומרי יצירה כדי להפעיל את הילדים בבית, האם מותר לצאת מהבית? אם כן, מאיפה ניתן להשיג?** | החנויות סגורות,  ניתן להזמין באמצעות האינטרנט מרשתות שמוכרות כלי כתיבה. | מירב שץ |
| **שירות משלוחים** | **למסעדות מותר לעשות משלוחים, האם מותר לפתוח לטייק אוואי ? האם זה מסכן אותנו בהידבקותו?**  **ומה לגבי לקוח שמגיע פיזית למקום לאסוף, אך לא אוכל במקום?** | המסעדות פתוחות למשלוחים בלבד. | מירב שץ |
| **כספומטים** | **אני רוצה להוציא כסף מהכספומט ולא היה כסף במספר כספומטים בישוב, מה עליי לעשות?** | הכספומטים פעילים , פשוט לחזור שוב ולנסות להוציא אין שום סיבה שלא יתאפשר. | מירב שץ |
| **סטודנטים** | **אני סטודנט לתואר שני בהוראת המדעים, אני צריך להירשם הסמסטר הזה ומדור הרישום באונ' עובד רק עם אימיילים ולא חוזר אליי, אני חושש להפסיד את הרישום לתעודת ההוראה בסמסטר הזה, מה עליי לעשות?** | לפנות לאתר האוניברסיטה ולבדוק מה מהמדיניות שלהם | מירב שץ |

|  |  |  |  |
| --- | --- | --- | --- |
| **נושא** | **שאלה** | **תשובה** | **מקור/המשיב** |
| **תורים**  **וטיפולים**  **רפואיים** | **אני חולה אונקולוגי ועליי לקבל טיפולם בביה"ח לא עונים לי בביה"ח ואני לא יודע אם הטיפולים יבוטלו לאור המצב או יינתנו במקום אחר?** | עלייך להמתין לתשובה ושיענו לכם , הכול עובד בבתי החולים פשוט עליכם להבין את דרך הפעולה. וזה רק באמצעות המחלקות. | מירב שץ |
| **מעבר דירה** | **מעבר** | מותר לעבור דירה במקרה דחוף. | יועמ"ש |
| **אוכ' עם צרכים מיוחדים** | **ליווי אנשים עם מוגבלויות** | ככלל ההנחיה היא לא לבצע אכיפה כלפי אנשים בעלי מוגבלות | יועמ"ש |
| **2 נוסעים ברכב** | **נמסר כי יש להימנע מלשהות יותר מ 2 נוסעים ברכב – האם מדובר בחובה או המלצה?** | מדובר בהנחיה מצילת חיים, לא הוגדרו כעבירות אין אכיפה פלילית נוכחות משטרתית ופעילות מול הציבור לצורך הגברת הציות להנחיות. | מירב שץ |
| **הגבלת נוסעים ברכב** | **האם יש הגבלה של מס' נוסעים ברכב פרטי? ובמונית?** | תקנות שעת חירום, מאשרות נסיעה ברכב פרטי עד 2 נוסעים באותו הרכב. לא חל על העסקת עובדים. | יועמ"ש |
| **אופן הגשת תלונה למ"י ע"י מבודד בית** | **אני מבודד בית ורוצה להגיש תלונה למשטרה, על השכנים, האם אני צריך להגיע לתחנה (כמבודד בית) או ששוטר יכול להגיע אליי הביתה לגבות תלונה?** | לא להפר חובת בידוד יש להתקשר ל - 100 להזמין ניידת. | מירב שץ |
| **התנדבות בקהילה** | **בימים אלה שהקשישים נמצאים בקבוצת סיכון ולא יכולים לצאת לקניות , אני וחבריי מעוניינים להתנדב למען ניצולי שואה, האם זה אפשרי בימים של סגר, ולמי ניתן לפנות?** | לפנות לרשות המקומית . | מירב שץ |
| **ירקן** | **האם ירקן - פירות ירקות, נחשב לעסק חיוני?** | נחשב למקום למכירת מזון, משכך ניתן להפעילו בהתאם לתקנות ולהנחיות. | מירב שץ |
| **אישורי מעבר** | **אני מנעולן עובד 24/7 ונותן מענה גם בחירום, האם עליי לשאת אישור תנועה? מאיפה אני מקבל אותו?** | אין צורך באישורי תנועה \מעבר. | יועמ"ש |
| **עסק חיוני** | **האם יש הגדרה מפורטת למה הוא עסק חיוני?** | כרגע ההגדרה של עסק כחיוני אינה רלבנטית | יועמ"ש |
| **כניסה לבית העסק לצורך אישי** | **האם אני יכול לשהות בעסק שלי מבלי לפתוח את הדלתות לקהל?** | כן, אין שום בעיה כל עוד העסק סגור לקהל הרחב. | מירב שץ |

|  |  |  |  |
| --- | --- | --- | --- |
| **נושא** | **שאלה** | **תשובה** | **מקור/המשיב** |
| **בתי מלון** | **האם מותר להפעיל בתי מלון?** | **בתי מלון –** יישארו פתוחים ללא חדרי אוכל. | מירב שץ |
| **נטישת בעלי חיים** | **בימים אלה הבחנו בתופעה של נטישת בעלי חיים ברחובות, למי אפשר לפנות בנושא להפסקת התופעה וטיפול בבעלי החיים הנטושים?** | לפנות לצער בעלי חיים, או לפיקוח הווטרינרי ברשות העירונית. | מירב שץ |
| **מכירת מזון לבעלי חיים** | **יש לי עסק למכירת מזון לבעלי חיים האם אני נחשב לחיוני? הרבה לקוחות שואלים אותי אם אהיה פתוח בסגר, מה עליי לעשות, למי לפנות?** | מכירת אוכל לבעלי חיים מותרת על פי הגדרות משרד הבריאות (מרחק בקופות, ומרחק 2 מטרים בין אדם לאדם)  או במשלוח, להתקשר לחנות ולהזמין הביתה.  מספרת בעלי חיים- אסורה. | מירב שץ |
| **חשש מהידבקות** | **אם מישהו השתעל מאחוריי והעיף רוק על השיער והבגדים, כמה זמן הנגיף יישאר עליי, אם בכלל? האם ניתן להדבק מכך ?** | לא בתחום המשטרה.  יש לפנות למשרד הבריאות. | יועמ"ש |
| **בדיקות קורונה** | **מה המקומות בהם ניתן לבצע בדיקות קורונה? מה ההנחיות לאנשים שמגיעים לאותם מקומות ? האם ניתן לבצע באופן פרטי?** | לפנות למוקד משרד הבריאות 5400\* ,  ישנם מספר מקומות כולל עמדות בדיקה יעודיות ,  ולא ניתן בשלב זה פרטי. | מירב שץ |
| **סגר/ עוצר** | **מה המשמעויות של סגר כללי? וכמה זמן מראש יודיעו?** | **תלוי בהחלטה שתתקבל.** | יועמ"ש |
| **תחבורה ציבורית** | **איפה אפשר לראות את שעות התחבורה הציבורית בהתאם להנחיות החדשות?** | להתקשר למוקדי החברה הרלוונטית או להתעדכן באינטרנט. (אגד, דן וכו....) | מירב שץ |
| **בתי ישיבה חרדיים** | **האם הולכים לאכוף את הלימודים בבתי הישיבה של החרדים? למה המשטרה לא אוכפת?** | משטרה אוכפת כל עבירה על החוק ובכלל זה עבירות של תקנות שעת חירום. | מירב שץ |
| **מנקה** | **מנקה בבניין מגורים מותר או אסור?** | יש אישור למנקות להגיע לנקות וללכת. | מירב שץ |

**בתאריך 19.03.20 התקיים פאנל שאלות ותשובות בוויעוד טלפוני למפקדי תחנות ומפקדי מתנ"אות בראשות הסמפכ"ל. בפאנל השתתפו פרופסור איתמר גרוטו, משנה למנכ"ל משרד הבריאות, וד"ר בוריס זיו, קרפ"ר משטרת ישראל.**

|  |  |  |  |
| --- | --- | --- | --- |
| **נושא** | **שאלה** | **תשובה** | **מקור/המשיב** |
| **צורך במיגון** | **מה רמת ההגנה הנדרשת ממסכה? לכמה שעות המסכה אפקטיבית? והאם יש צורך להשתמש בה בהגיענו לאזרח שאין לגביו מידע?** | נגיף הקורונה עובר על ידי טיפות ולכן מיגון של מסכת פה אף כירורגית (N95) וכפפות נמצאו אפקטיביים. המסכה אפקטיבית עד שמונה שעות, אולם שימוש במסכה יתבצע רק במגע עם חולה חשוד, חולה שמפר בידוד או מבודד שמפר בידוד. הנחת העבודה של משרד הבריאות היא כי מי שאינו חולה חשוד, הסיכוי שהוא אדם אקראי ומדבק נמוך מאוד היות שמספר המקרים בארץ קטן. | פרופ' איתמר גרוטו  + קרפ"ר |
| **מדרג אמצעי מיגון** | **מהו מדרג אמצעי המיגון ?** | מדרג 1 - עבודה מול אזרחים, ללא טיפול במבודדים וללא אכיפת בידוד - לא נדרש מיגון.  מדרג 2 - פעולות אכיפה מול מבודדים - כפפות ומסיכה כירורגית.  מדרג 3 - טיפול בחולה כאשר קיים סיכון ביציאת הפרשות מגופו - מסיכה אחרת, חלוק חד פעמי ומגני עיניים.  מדרג 4 - מיגון סרבל לבן כלל לא קיים צורך. אולם יש לפעול ע"פ הנחיות אג"מ שהן מחמירות יותר מהצורך.  **מדרג 1 ו- 2 הם הרלוונטיים למשטרה!** | פרופ' איתמר גרוטו  + קרפ"ר |
| **מרחק 2 מטר** | **האם ההנחיה של מרחק 2 מ' בין אנשים נמצאה כיעילה למניעת הדבקה?** | ישראל אימצה את הגישה המחמירה בה יש לשמור מרחק של 2 מטר בין אנשים, מרחק זה בטוח לחלוטין היות כשגם משתעלים טיפות הרוק לא עפות למרחק שכזה ולכן הדבר נמצא יעיל למניעת הדבקה. | פרופ' איתמר גרוטו  + קרפ"ר |
| **הנחיות מיגון לשוטר בביתו** | **אלו פעולות כדאי לשוטר שנמצא בקו הראשון לעשות בתום משמרת כדי להקטין את הסיכון למשפחה שלו?** | שמירה על היגיינה היא החשובה ביותר!  במהלך המשמרת רצוי לשטוף ידיים במים וסבון ככל שניתן, לפני שמעשנים או לפני שאוכלים וכל פעם שיש מגע של הידיים עם הפה. ציוד הניידות באלכוג'ל גם יכול לסייע.  כשחוזרים הביתה יש להקפיד ולשטוף ידיים עם סבון במשך 25 שניות לפחות. וכמובן אם יש סימני מחלה אפילו ראשוניים כמו חום לא ללכת לעבודה. | פרופ' איתמר גרוטו  + קרפ"ר |
| **מדים** | **האם המדים עלולים להוות סיכון?** | הדבקה כנגד בגדים נחשבת שולית וכמעט לא יכולה לקרות ובכל מקרה גם אם משהו כזה קורה שטיפת הידיים מבטלת את הסיכון, לכן חשוב כל כך לשטוף אותן. | פרופ' איתמר גרוטו  + קרפ"ר |
| **רשות פלסטינית** | **מהי ההיערכות להתפרצות המגיפה ברשות הפלסטינית ומה יהיו ההשלכות של זה על ישראל?** | התחלואה ברשות הפלסטינית ממוקדת במקום מסוים, שמצוי בסגר. משרד הבריאות עומד בקשר רציף עימם והמצב כרגע מנותר על ידו, ככול שתהיה התפרצות יותר נרחבת, תישקל האופציה של סגר עם משרד הביטחון. | פרופ' איתמר גרוטו  + קרפ"ר |

|  |  |  |  |
| --- | --- | --- | --- |
| **נושא** | **שאלה** | **תשובה** | **מקור/המשיב** |
| **בדיקות לנגיף** | **מתי הבדיקות לאיתור הנגיף אפקטיביות ונותנות תוצאה שאפשר להסתמך עליה, והאם כל שוטר שהיה לו איזשהו מגע עם נשא צריך לעבור בדיקה?** | כשאדם נדבק בנגיף מתרחש תהליך של תקופת דגירה שבמהלכו עד יום לפני שמופיעים סימנים **הוא לא מדבק**, בדרך כלל המחלה מופיעה 5-6 ימים מההדבקה. הבדיקות יכולות לאתר את המחלה **רק כשהאדם נעשה מדבק** ולפעמים רק אחרי, לכן אין טעם לעשות בדיקה בתקופת דגירה אלא רק כשמפתחים תסמינים.  במידה ושוטר נחשף יש לעשות את הבדיקה רק כשמתפתחים סימנים. במידה ובודקים לפני, הבדיקה יכולה לצאת תקינה, על אף שהשוטר למעשה חלה בנגיף ואז הבדיקה ייצרה תחושת ביטחון לא נכונה. לכן חשוב שבמידה ושוטר נחשף עליו לשהות בבידוד 14 יום מלאים.  המטרה של הבדיקות היא לגלות חולים ולא לעקוב אחרי אנשים בבית בגלל שהיו בבידוד, חזרו מחו"ל, היו במגע וכיוצא בזה. | פרופ' איתמר גרוטו  + קרפ"ר |
| **בני משפחה בבידוד** | **מה המשמעות של שוטר שבני משפחתו נמצאים בבידוד והוא ממשיך בעבודתו השוטפת?** | במידה ולבני הבית שבבידוד אין סימני מחלה אין בעיה שהשוטר יצא מביתו וימשיך בעבודתו השוטפת. במידה והשוטר נחשף לחולה, אז כמובן שהוא צריך להיכנס לבידוד.  כניסה ויציאה מבידוד תתבצע רק באישור של רופא משטרתי. | פרופ' איתמר גרוטו  + קרפ"ר |
| **קבוצת סיכון** | **מה ההמלצות לשוטרים בעלי מחלות רקע כמו לחץ דם, סוכרת, אסטמה או שוטרים שיש להם בני משפחה בסיכון גבוה?** | חשוב להימנע עד כמה שניתן לבקר אנשים מבוגרים וכאלו שבקבוצת סיכון. שוטרים שיש להם מחלות רקע, שנמצאים בקבוצת סיכון צריכים להקפיד יותר בנושא שמירה על היגיינה! במידה ותהיה התפרצות יותר ניכרת ככול הנראה ההנחיות ישתנו. במידה וניתן לתעדף בהתאם למצב ולצרכים המבצעיים, רצוי שהשוטרים המבוגרים ואלו עם מחלות הרקע יהיו בתעדוף נמוך לחשיפה פוטנציאלים.  \*בימים אלו כל רופא יחידתי מייצר רשימה של כל השוטרים שלהם מחלות רקע על מנת לבחון כל מקרה לגופו ולקבל החלטה מושכלת בנוגע לכל אחד. **על כל שוטר עם מחלות רקע לפנות לרופא היחידתי ולעדכנו.** | פרופ' איתמר גרוטו  + קרפ"ר |
| **איכון טלפוני** | **במסגרת איכוני הטלפונים הניידים, שוטרים מקבלים הודעות SMS ממשרד הבריאות שעליהם להיכנס לבידוד, למרות שלא באו במגע עם נשאים, מה ההנחיה במקרה כזה?** | במידה ושוטר קיבל הודעה, המערכת זיהתה שהוא היה על ידי נשא גם אם הוא לא יודע. האיתור מתבצע על ידי כך שהמערכת לוקחת את המסלולים המדויקים שהנשאים עברו ומצליבה אותם עם המסלולים שאנשים עברו.  **ולכן כל שוטר שקיבל הודעה שכזו צריך להיכנס לבידוד של 14 יום, ככול שהתברר שהשוטר שהה בקרבת חולה במהלך המשמרת ופעל בהתאם להנחיות המיגון הוא לא יבודד.** | פרופ' איתמר גרוטו  + קרפ"ר |

נערך ע"י - דליה סלומון, רפ"ק

ר' חו' שת"פ ורשויות

מדור חוסן והכוונת אוכלוסייה

מח' חירום/ חט' מבצעים/ אג"מ